हैदराबाद से एक हैरान कर देने वाला वीडियो सामने आया है। इस वीडियो में एक पिता अपने तीन साल के बेटे की बड़ी बेरहमी से पिटाई करते दिख रहा है। वीडियो में देखा जा सकता है कि पत्नी से लड़ाई के बाद एक ऑटो चालक ने अपने तीन साल के बेटे को नशे में ऑटो पर ढकेल दिया जिससे बच्चे के सिर और शरीर के अन्य अंगों में काफी चोट आईं। हालांकि बच्चे का अभी अस्पताल में इलाज चल रहा है। बच्चा बाल कल्याण समिति को सौंप दिया गया है, जबकि उसके पिता के खिलाफ आइपीसी की धारा 324 और किशोर न्याय अधिनियम के सेक्शन 75 के तहत मामला दर्ज किया गया है।